Physena sessiliflora

Ny Physena sessiliflora dia zavamaniry mamony, ao amin' ny fianakaviana Physenaceae, tsy fahita raha tsy eto Madagasikara. Iray amin' ny karazana misy ao amin' ny vondron-karazana Physena izy io, ary ny iray hafa dia ny Physena madagascariensis"60. Physena sessiliflora Tul.", relationsgspm.wixsite.com"Physena sessiliflora Tul. ", mg.chm-cbd.net. 

 Famariparitana 
Zavamaniry mamony, ao amin' ny fianakaviana Physenaceae, tsy fahita raha tsy eto Madagasikara, ny Physena sessiliflora. Manana ravina tsotra, mifandimby, ozatina, diôika (misy lahy sy vavy misaraka) ity zavamaniry ity izay manana halava 1 hatramin' ny 2 m. Mipetaka avy hatrany amin' ny taho fa tsy misy na saika tsy misy tangozany ny voniny izay matetika mitokantokana na mandeha tsiroaroa na tsitelotelo. Miendrika atody ny voany sy ny vihiny.

 Anarany amin' ny teny malagasy 
Atao hoe fandriandambo izy amin' ny teny malagasy araka ny voalaza ao amin' ny Rakibolana sy Rakipahalalana malagasy, nefa tsy io irery no tondrina amin' izany anarana izany fa ao koa ny Cadaba virgata Bojer (Capparaceae)"Fandriandambo", tenymalagasy.org. Milaza fa mangily sy rasaonjy koa ny anarany ny loharano iray hafa, nefa ny hoe "mangily" dia anarana iantsoana koa ny Crateva greveana Baill. (Capparaceae)"Mangily", tenymalagasy.org.

 Faritra tiany aniriana 
Ny Physena sessiliflora dia tsy hita afa-tsy amin' ny faritra maina na somary maina amin' ny tapany atsimo sy andrefana eto Madagasikara, maniry amin' ny tany be fasika, misy sokay, ary indraindray amin' ny vato volkanika any amin' ny ala mikitroka an-tany iva (0–300 m). Hita koa any amin' ny faritra maromaro izy io, anisan' izany Antsiranana sy i Mahajanga ary indrindra fa i Toliara"Liste de LC species en Madagascar", worldrainforests.com (Mongabay).

 Fampiasana nentim-paharazana 
Ampiasaina mba hanamaivanana ny areti-nify ny fakan' ny Physena sessiliflora notorotoroina. Fanampin' izany dia nanambara ny fanadihadiana momba ny etnôbôtanika tany amin' ny faritra atsimo eto Madagasikara fa tanehina amin' ny rano mafana, hosotroin' ny vehivavy avy niteraka mba hisorohana ny fihanak' aretina ny ravin' ny Physena sessiliflora (amin' ny anarana hoe "fandreandambo")"Utilisation de plantes médicinales par les femmes enceintes et ayant accouché dans le sud de Madagascar.", www.revue-sciences-sante.com.

 Jereo koa 

 Fandriandambo

 Physena

 Physena madagascariensis
Crateva greveana

 Loharano sy fanamarihana